ועדת החוקה, חוק ומשפט, כנסת 23, פרוטוקול מספר 41, 2020-07-06 09:00

יעקב אשר: בוקר טוב לכולם.

יעקב אשר: אני פותח את הישיבה בהצעת חוק לתיקון וקיום תוקפן של תקנות שעת חירום (נגיף הקורונה החדש – אכיפה).

יעקב אשר: לאחר דיונים שהיו כאן אנחנו נלך להצבעות.

יעקב אשר: מאחר שאנחנו נותנים תמיד – בטח בפתיחת שבוע, ובדרך כלל בפתיחת כל ישיבה – לחברי הכנסת לומר את שלהם, נעשה את זה בדקה לכל אחד.

קארין אלהרר: אדוני, אפשר הערה פרוצדורלית?

יעקב אשר: פרוצדורלית זה חובה.

קארין אלהרר: מי שלא מדבר, שיעטה מסכה.

קארין אלהרר: זה מתחיל להיות לא נעים המקום הזה.

יעקב אשר: אני מצטרף.

איתן גינזבורג: אם אפשר להרחיב, שהעוזרים מאחור יתרווחו קצת, כי נראה לי קצת צמוד איך שהעוזרים יושבים.

יעקב אשר: פה אנחנו עובדים לפי התקנות.

יעקב אשר: יש מי שצריך להיות אחראי על העניין.

קארין אלהרר: חוסו על חיי.

יעקב אשר: אל תטילו עליי מטלות נוספות, אם אפשר.

אסף פרידמן: יש סדרנית, היא תעשה סדר.

יעקב אשר: אנחנו נתחיל באלי אבידר.

יעקב אשר: בבקשה.

אלי אבידר: תודה רבה, אדוני, אתמול היה יום קשה לדמוקרטיה.

אלי אבידר: ראיתי שהממשלה מקדמת חוק שיצמצם את פיקוח הכנסת על מגבלות הקורונה.

אלי אבידר: כנראה שהדיונים שאנחנו מבצעים כאן, גם בדברים הקטנים, שלא להעלות את הקנס מ-200 ל-500 שקל, מאוד מטרידים את ראש הממשלה.

אלי אבידר: אני רוצה להגיד פה דבר אחד.

אלי אבידר: צפיתי גם בחבר הכנסת גפני, אני מכיר אותו יומיים וחצי בפוליטיקה.

אלי אבידר: ראיתי כמה הוא עצבני, ראיתי שהכריחו אותו להכריח אותך לשנות את דעתך.

אלי אבידר: אני מכיר את גפני שהוא תמיד שם את הקו האדום, והוא אמר: הקו האדום, מי שיפסיק את לימוד התורה, אנחנו לא נהיה בממשלה הזאת.

אלי אבידר: למי שלא מבין את גפני, זה גפני מאוד עצבני, שראש הממשלה פשוט הכריח אותו לשנות את דעתו.

אלי אבידר: ואני רוצה להגיד כאן דבר אחד: אי-אפשר לעצור את הכנסת.

אלי אבידר: לא יעזור, לא לנתניהו ולא למאיר בן שבת ולא ל-800 כמוהם.

אלי אבידר: אי-אפשר יהיה לעצור את הכנסת.

אלי אבידר: אנחנו נקיים פה דיונים.

אלי אבידר: אנחנו נגיד את מה שיש לנו.

אלי אבידר: בחרו בנו אנשים.

אלי אבידר: אי-אפשר פה לבטל את הדמוקרטיה.

אלי אבידר: זה לא יעזור.

אלי אבידר: אנחנו לא ניתן.

אלי אבידר: תודה רבה, אדוני.

שלמה קרעי: זה אתם אלה שרוצים להרוס את הדמוקרטיה.

קארין אלהרר: די כבר.

יעקב אשר: תודה רבה.

יעקב אשר: אין התפרצויות פה.

יעקב אשר: פה מי שרוצה להגיד, יגיד את מה שהוא רוצה.

יעקב אשר: מי שביקש כרגע זה מיכאל מלכיאלי.

מיכאל מלכיאלי: תודה רבה, אדוני היושב-ראש, אני רוצה את עזרתך למען הרבה אזרחים שפנו אליי אתמול.

יעקב אשר: אתה מדבר על הצעת החוק שלך שתעלה תיכף?

מיכאל מלכיאלי: לא.

מיכאל מלכיאלי: זה כלל ישראל, זה קשור אליי.

מיכאל מלכיאלי: למען תושבים רבים, שקיבלו סמ"ס מהשב"כ, שהם צריכים להיות בבידוד - -

קארין אלהרר: זה חוק תיקון השב"כ - - -

מיכאל מלכיאלי: - - אנשים שהיו בבידוד באותו זמן, או לא היו במקום שמדובר, והם מחפשים כבר שעות רבות את משרד הבריאות או מישהו מטעמם, על מנת לערער, ואין מענה.

מיכאל מלכיאלי: זה מתנתק אחרי שעתיים, שלוש וארבע, ואין עם מי לדבר.

יעקב אשר: אני יכול להגיד לך שהלשכה שלי, בטח גם שלך ושל אחרים מוצפת בפניות כאלה.

מיכאל מלכיאלי: אדם היה בעירייה, ומודיעים לו שהוא בכלל היה בצפון העיר.

מיכאל מלכיאלי: אין לו עם מי לדבר.

מיכאל מלכיאלי: הוא לא רוצה לצפצף על החוק.

מיכאל מלכיאלי: אומרים לו, הוא עושה, הוא ילד טוב.

מיכאל מלכיאלי: השאלה מה עושים.

מיכאל מלכיאלי: משרד הבריאות לא עונה בטלפון.

מיכאל מלכיאלי: תודה רבה.

יעקב אשר: תודה רבה.

יעקב אשר: יואב סגלוביץ'.

יואב סגלוביץ': אנחנו עוסקים פה בחוקים, וחלק מהחוקים שאנחנו עוסקים בהם לא היו צריכים לבוא לעולם אם הממשלה הייתה מתפקדת.

יואב סגלוביץ': אני אומר את הדברים האלה, כי הדברים שעכשיו הממשלה רוצה לעשות, כמו את אותם 300 חיילים שמתווספים לבדוק שרשראות אפידמיולוגיות, היה צריך לעשות במארס.

יואב סגלוביץ': זה לא סוד, זה כתוב עלי ספר, זה כתוב במסקנות.

יואב סגלוביץ': מינו תת-אלוף לעשות את העבודה הזאת, הוא הגיש תוכנית.

יואב סגלוביץ': בסוף פה מדברים על חוקה וכולם מאיימים עלינו עם הקורונה.

יואב סגלוביץ': ואני אומר לך, מה שמפחיד אותי יותר מהקורונה, זה חוסר התפקוד של הממשלה, חוסר תפקוד טוטלי.

יואב סגלוביץ': כשאני דיברתי על חוק השב"כ ועל הנזקים שהוא יגרום, כי זה לא הגיוני מקצועית לעשות מה שהם עושים, ואני מבין דבר אחד או שניים, אמרו לי "אתה לא מבין".

יואב סגלוביץ': מאות ואלפי אנשים שמתקשרים, וגם אין להם מענה במשרד הבריאות, זה משהו מטורף לחלוטין.

יואב סגלוביץ': אנחנו מדינה בהפרעה.

יואב סגלוביץ': מדינה מצוינת עם מנהיגות מופרעת, לא אחראית, בלתי מקצועית.

יואב סגלוביץ': פשוט שערורייה.

יואב סגלוביץ': את ועדת החקירה צריך להקים מחר בבוקר, לא על מנת להסיק מסקנות, אלא לקחת את השרביט מהאנשים המסוכנים האלה שלא יודעים לנהל את המשבר הזה.

יואב סגלוביץ': פשוט לא יודעים, עושים הפוך לכל המסקנות שהם מקבלים.

יעקב אשר: תודה רבה.

יעקב אשר: אוסאמה סעדי.

אוסאמה סעדי: סבאח אל חיר.

אוסאמה סעדי: בוקר טוב.

יעקב אשר: סבאח אל חיר.

אוסאמה סעדי: רציתי לדבר על איכוני השב"כ.

אוסאמה סעדי: מה שהזהרנו ממנו כולנו, גם חלק מהקואליציה, זה מתרחש אל מול עינינו, ואף אחד לא אומר: בואו ננסה לתקן.

אוסאמה סעדי: ביום שישי בערב הייתי אצל אנשים, שיש להם מרכז רפואי, אדוני היושב-ראש, ופתאום כולם מתחילים לקבל הודעות סמ"ס להיכנס לבידוד.

אוסאמה סעדי: מתברר שזה בכלל מרכז רפואי.

אוסאמה סעדי: השביתו מרכז רפואי בגלל שאחד מהחולים שבא לקבל טיפול הוא נדבק קורונה.

אוסאמה סעדי: כמובן במרכז רפואי כל הרופאים וכל הפקידים – שיתקו את המרכז הרפואי שישי-שבת, כי בשישי שבת אי-אפשר ליצור קשר עם משרד הבריאות.

אוסאמה סעדי: מדובר על עשרות אלפים שקיבלו, אף אחד לא יודע למה.

אוסאמה סעדי: חלקם הגדול בכלל אומרים שהם לא יודעים למה.

אוסאמה סעדי: אם ככה השב"כ עובד, אני לא יודע מה להגיד.

אלי אבידר: זה לא השב"כ, אל תאשים את השב"כ.

יעקב אשר: תודה רבה.

יעקב אשר: קארין אלהרר, בבקשה.

קארין אלהרר: תודה רבה, אדוני היושב-ראש, אני אומר את מה שאני אומרת כבר הרבה זמן: הממשלה הזאת מתנהלת בכאוס, כאוס מוחלט.

קארין אלהרר: ראו את זה אתמול.

קארין אלהרר: ראש הממשלה אמר מה שהוא מאמין בו אגב כבר די הרבה זמן: הניג'וס הזה של הדמוקרטיה, של הכנסת, שמתעקשת לעשות את עבודתה, לא נראה לו.

קארין אלהרר: הוא אומר: מה, הכנסת הזאת.

קארין אלהרר: אתה מבין?

קארין אלהרר: מצאנו אשם חדש.

קארין אלהרר: מי באמת אשם בכל משבר הקורונה?

קארין אלהרר: הכנסת; לא הניהול הכושל של הממשלה הזאת.

קארין אלהרר: אני אגיד עוד משהו שלא שמנו לב אליו, בגלל ההידבקות כאן בכנסת אין ועדת חוץ וביטחון.

קארין אלהרר: כשאין ועדת חוץ וביטחון אין פיקוח על חוק האיכונים.

קארין אלהרר: כל יום אנחנו מקבלים פניות כאלה.

קארין אלהרר: כל יום, מיום חמישי, של אנשים שלא היו אפילו בקרבה, והם צריכים להתמודד עם ההודעות שהם מקבלים, ואין קול ואין עונה.

קארין אלהרר: מה עושה הממשלה?

קארין אלהרר: מתעקשת על ה-500 שקל קנס, כי זה מה שיביא לפתרון... לא הסברה, לא הבהרה של הדרישות.

קארין אלהרר: זה מה שיביא מזור.

קארין אלהרר: אני אומר לך, אדוני:

קארין אלהרר: אני שמעתי שאתה נתון בלחצים איומים להעביר את חוק הקורונה הכללי.

יעקב אשר: אני אתייחס לזה תיכף.

קארין אלהרר: ואני אומר לך: אדוני, הכנסת לא יכולה להיות חותמת גומי של הממשלה.

קארין אלהרר: לא יקרה.

קארין אלהרר: אדוני, אני מפצירה בך להיות המגן של הדמוקרטיה.

קארין אלהרר: אני לא אומרת את זה כמליצה.

קארין אלהרר: אי-אפשר שהממשלה, שפשוט יורה לכל הכיוונים, במקום לנהל את המשבר בצורה מסודרת, תבוא לכנסת עם כל מיני הצעות מופרעות ותגיד: תעבירו את זה as is ובתקופה קצרה.

קארין אלהרר: שמעתי שהקציבו לך יומיים.

יעקב אשר: כבר עבר חצי יום.

קארין אלהרר: לא יקום ולא יהיה.

קארין אלהרר: תודה.

יעקב אשר: לא, לא.

יעקב אשר: אני אתייחס לזה.

יעקב אשר: תודה רבה.

יעקב אשר: עוד מישהו?

יעקב אשר: מיכל.

מיכל וונש: תודה רבה, אדוני היושב-ראש.

מיכל וונש: אני רק רוצה לחזור על הצורך, במקביל לכל מה שאנחנו עושים בגלל האילוצים הבריאותיים ולשמור על בריאות הציבור, לשפר את ההנגשה של המידע לכלל הציבור.

מיכל וונש: ביקרתי בערד ביום חמישי, וסגן ראש העיר, הם חילקו בערד מסכות לכל בית עם הסבר בכל השפות על ההכרח לעטות מסכות ולשמור על ריחוק חברתי לפני כניסה לתוקף של קנסות או העלאת הקנסות.

מיכל וונש: אני חושבת שיש בזה שיעור מאוד מאוד חשוב.

מיכל וונש: חייבים קודם כול להנגיש לציבור את המידע בכל השפות, בצורה הטובה ביותר ולשמור על שקיפות, כיוון שבסוף בסוף כל האירוע המתמשך הזה תלוי באמון הציבור בנו.

מיכל וונש: תודה.

יעקב אשר: תודה רבה.

יעקב אשר: אני רוצה לומר כמה מילים ברשותכם.

יעקב אשר: קודם כול, הזכיר את זה קודם חבר הכנסת אלי אבידר, לגבי הנושא של הישיבות, ואני רוצה לומר לכם את דעתי, כפי שגם אמרתי אותה אתמול לראשי המל"ל לא פעם ולא פעמיים, ואני אומר אותה גם כאן.

יעקב אשר: רוב הישיבות פועלות במסגרת של קפסולות, במסגרת מסודרת וטובה.

יעקב אשר: מדובר בעשרות אלפי בחורי ישיבות שנמצאים בישיבות ואחוז ההדבקה שם כרגע הוא פחות מ-0.1%.

יעקב אשר: יש מקומות שבהם לצערי הרב לא שמרו, כמו שיש הפרות גם במקומות אחרים.

יעקב אשר: אנחנו אומרים שאם תהיה החלטה לסגור את עולם הישיבות, זה לא רק הבעיה האמונית שלנו על קיום התורה וכו', זה לקחת עשרות אלפי אנשים ולהחזיר אותם לבתים צפופים, עשרות אלפי בחורים לבתים של 10 ילדים ו-12 ילדים, להסתובב ברחוב או להיות בתוך המשפחה.

יעקב אשר: צריך להשאיר את זה ולטפל נקודתית באותם מקומות שיש לטפל, אם זה במלוניות, אם זה בטיפולים מסוג אחר.

יעקב אשר: אנחנו לא נגד לטפל בעניין.

יעקב אשר: הפוך, אנחנו מגויסים לזה, אבל החלטה כזאת תהיה החלטה שגויה, החלטה שגויה מאוד, ואני מאוד מקווה שהדברים האלה נכנסו לאוזן המתאימה ולא תהיה החלטה מסוג כזה.

יעקב אשר: אמרתי גם משהו שאמרתי פה, אני לא זוכר בדיוק מתי.

יעקב אשר: אני יכול להגיד לכם, כאחד שבמהלך כל השבוע, במיוחד בסופי השבוע נמצא בכמה וכמה בתי כנסיות, הכי קל לבוא ולומר לסגור את הדברים הללו.

יעקב אשר: אם יהיה סגר על הכול, יהיה סגר על הכול.

יעקב אשר: בתי הכנסיות עובדים בצורה מאוד מאוד אחראית.

יעקב אשר: לא ראיתי מקום אחד – באתי להתפלל בשבת, לא היו יותר מ-50 כיסאות.

יעקב אשר: לא היו יותר, ואנשים הלכו לבתי כנסת אחרים או התפללו חלק, במקומות אחרים.

יעקב אשר: הדברים האלה, אני רואה מבחינתי, גם כאיש מאמין וגם כאדם שמאמין בפיקוח נפש, אסור לקבל החלטות רוחב סתם.

יעקב אשר: אותו דבר גם בדברים הכלכליים, כמובן.

יעקב אשר: צריך לקבל החלטות קשות, אבל לא רק החלטות רוחביות, אלא יותר החלטות נקודתיות, כירורגיות, לדעת מה נכון לעשות, והדבר הזה הוא חשוב.

יעקב אשר: אני רוצה להתייחס לדברים שנאמרו כאן.

יעקב אשר: קודם כול, ישבנו על החוק הזה כמו שצריך.

יעקב אשר: העלינו כמה נקודות.

יעקב אשר: אחת הנקודות הייתה גובה הסכום.

יעקב אשר: אני העליתי דגל אדום בעניין הזה וטענתי שאפשר לעשות את זה גם ב-300 ולא רק ב-500.

יעקב אשר: עמדת המל"ל בעניין הזה היא חד-משמעית נגד.

יעקב אשר: לצערי הרב לא היו מפלגות אחרות, ראשי מפלגות אחרות, מהקואליציה לפחות, שתמכו בעניין הזה, ולכן בסופו של דבר נצביע על הסכום הזה.

יעקב אשר: אבל מה שכן עשינו, היו עוד שתי נקודות חשובות מאוד, האחת שהעלית, קארין אלהרר, ואני מודה לה על כך, על הנושא של הבניית שיקול דעת והחובה של שיקול דעת של שוטר.

יעקב אשר: דיברנו כאן בוועדה שהעניין הוא לא רק הסכום, העניין הוא אם האצבע קלה על ההדק או לא.

יעקב אשר: והיו פה סיפורים שהביא הרב מלכיאלי ואחרים על חוסר שיקול דעת ועל אי-מתן אפשרות לבן אדם לתקן את הטעות שהוא עשה.

יעקב אשר: ואת זה הכנסנו והבנינו בחוק בצורה מאוד מאוד ברורה.

יעקב אשר: ואני מצפה ממשטרת ישראל, מהפיקוח העירוני ומהרשויות המקומיות להוריד את ההנחיה הזאת לשטח.

יעקב אשר: הבניה של שיקול דעת של שוטר – אם בן אדם, המסכה שלו כרגע נפלה, או נמצאת בכיס, לבנות את שיקול הדעת.

יעקב אשר: להגיד לו: תשים את המסכה.

יעקב אשר: אם לא ישים, אם יסרב, זה כבר משהו אחר.

יעקב אשר: לי הייתה דעה מסוימת, שוב בשבת.

יעקב אשר: אתם יודעים, אני בסוף עובד בשבת כנראה, אני מסתובב בעיר, והיו חילוקי דעות בעניין הזה.

יעקב אשר: דווקא בעיר, איפה שאני גר, היו כאלה שאמרו כמו בחגורה, שזה סכום גדול יחסית, גם מסכה בימים כאלה צריכה להיות ככה, והיו כאלה שאמרו שזה יותר מדי.

יעקב אשר: עשינו את המאמצים שלנו, גם הארכנו את זמן התשלום, הוצאנו את זה מהחוק בקנסות, שלא יהיה פה משהו מעבר למה שעושים בקנסות רגילים.

יעקב אשר: עשינו את שלנו, איזנו ככל האפשר את מה שאפשר.

יעקב אשר: אני רוצה לומר לכם מהעבר אל העתיד.

יעקב אשר: העברנו כאן, בוועדה הזאת, בשבועיים האחרונים, בין שבעה לשמונה חוקים שהחליפו את התקש"חים, לא היה חוק אחד שנכנס לפה ויצא אותו דבר כמו שהוא נכנס.

יעקב אשר: לא היה אחד.

יעקב אשר: דנו, קיימנו דיונים, בצורה טובה, היו גם ויכוחים, וכך יהיה גם הלאה.

יעקב אשר: זה שהממשלה מבקשת להאיץ את החקיקה זה לגיטימי, וזה בסדר, זה לא יהיה 24 שעות, זה לא יכול להיות 24 שעות, זה גם לא יהיה 48 שעות, כי זה לא יכול להיות 48 שעות, אבל אנחנו כרגע נמצאים עם סט חוקים שמאפשר לממשלה את כל הכלים שהיא צריכה.

יעקב אשר: אנחנו ניכנס לדיונים אינטנסיביים על חוק המסגרת, אנחנו נשתדל לסיים אותו בהקדם האפשרי.

יעקב אשר: אני הולך להקדיש לזה הרבה זמן, אני מבקש מחברי הוועדה שרוצים להיות מעורבים בזה להיות איתי פה על הבורד, כדי להעביר את הדברים האלה.

יעקב אשר: הכול ייבחן, על הכול נדבר, על הכול נקבל בסופו של דבר החלטות וגם יכול להיות שיהיו לנו חילוקי דעות כאלה ואחרים.

יעקב אשר: ככה התנהלנו עד היום, ככה נתנהל גם הלאה.

יעקב אשר: ואני רוצה לעבור עכשיו על ההסתייגויות, וישר נצביע עליהן.

יואב סגלוביץ': אדוני, רק משפט אחד - - -

יעקב אשר: לא, לא, לא.

יעקב אשר: יואב, אחר כך, בסוף.

יואב סגלוביץ': אנחנו ביקשנו מהממשלה את מה שביקשנו ממך כבר לפני חודש וחצי.

יואב סגלוביץ': חודש וחצי אומרים להם: תביאו את החוקים - - -

יעקב אשר: יואב, תכבד אותי.

יעקב אשר: אני אתן לך בסוף.

יעקב אשר: אני רוצה להתחיל.

אלי אבידר: אותך אנחנו מכבדים.

אלי אבידר: אנחנו לא מכבדים את מי שלא מכבד אותנו.

יואב סגלוביץ': לא מכבד את התנהלות הממשלה.

יואב סגלוביץ': לא מכבד.

יואב סגלוביץ': לא מכבד.

אלי אבידר: אותך אנחנו מכבדים.

אלי אבידר: הבעיה היא לא אתה.

יעקב אשר: אוקיי.

גור בליי: הצעת החוק נמצאת לפניכם עם ההסתייגויות.

גור בליי: כמו שאמר היושב-ראש, היו דברים שהשתנו בה.

גור בליי: בסופו של דבר נשארו בה רק שלושה מרכיבים.

גור בליי: זה באמת ההסמכה הרחבה יותר של אכיפה של המסכות, לא רק באמצעות שוטרים, אלא מפקחים שהם עובדי מדינה ועובדי הרשויות המקומיות השונים, הפקחים העירוניים ועובדי הרשויות המקומיות השונות, אבל עם סעיף שקובע שינחו אותם, כמנגנון פיקוח, אכיפה כללית ואכיפה לפי אמות מידה שוויוניות והכשרה למי שאינם שוטרים.

גור בליי: אמות המידה יתחשבו בצורך לקבוע תנאים לאכיפה כלפי אוכלוסיות מיוחדות.

גור בליי: והתוספת של הוועדה זה אפשרות להימנע מהטלת הקנס בהתאם לנסיבות העניין, זה חלק מההבניה שתהיה לשיקול הדעת.

גור בליי: ההרחבה מצד אחד של מי שמוסמך להטיל את הקנס, אבל גם ההכשרה וההתוויה של שיקול הדעת שלו.

גור בליי: הנושא של אפשרות להמציא למי שאחראי למקום את ההודעה על הטלת הקנס, אבל שוב, מרחיבים את זה על עוד מקרים של תו סגול, אבל ימנו את הימים רק מעת ששלחו את הדואר הרשום.

גור בליי: והמרכיב השלישי זה המרכיב שקיבל את עיקר תשומת הלב, שזה העלאת הקנס מ-200 שקלים ל-500 שקלים.

גור בליי: אנחנו נעבור להצביע על ההסתייגויות, הן נמצאות בפניכם.

גור בליי: הסתייגות מס' 1, של חבר הכנסת משה ארבל לסעיף 1.

לפני פסקה  יבוא: "(1) בתקנה 1 – (א) בפסקה (3), אחרי "הפתוח לציבור" יבוא "למעט מחזיק או מפעיל של עסק זעיר, עסק קטן או עסק בינוני כהגדרתם בחוק חובת המכרזים, התשנ"ב–1992"; (ב) אחרי פסקה (3) יבוא: "(4) מחזיק או מפעיל של עסק זעיר, עסק קטן או עסק בינוני כהגדרתם בחוק חובת המכרזים, התשנ"ב–1992, שלא קיים את ההוראות המפורטות בסעיף 3ה(ג1)(3) לצו בידוד בית.

לפני פסקה  יבוא: ""

יעקב אשר: מי בעד ההסתייגות, ירים את ידו.

יעקב אשר: מי נגד?

יעקב אשר: לא אושרה.

יעקב אשר: לא התקבלה.

גור בליי: עכשיו עוברים להסתייגויות של קבוצת ישראל ביתנו וקבוצת יש עתיד-תל"ם.

גור בליי: 2.

גור בליי: בפסקה (1), פסקת משנה (א) – תימחק.

יעקב אשר: מי בעד ההסתייגות?

יעקב אשר: מי נגד?

יעקב אשר: לא אושרה.

יעקב אשר: ההסתייגות לא התקבלה.

אלי אבידר: תגידו לנו את המספרים.

אלי אבידר: מה זה "לא התקבלה"?

אלי אבידר: תגידו לנו את המספרים.

אלי אבידר: כמה היה?

אסף פרידמן: 9-4.

יעקב אשר: הינה, בעל פה הוא יודע.

גור בליי: 3.

גור בליי: בפסקה (1), פסקת משנה (ב) – תימחק.

יעקב אשר: מי בעד ההסתייגות, ירים את ידו.

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: ההסתייגות לא התקבלה.

קארין אלהרר: זה מדהים.

קארין אלהרר: לא היו בדיונים, לא יודעים על מה הם מצביעים, אבל יאללה, בנוהל.

יעקב אשר: קארין, אנחנו בהצבעה.

מיכאל מלכיאלי: אנחנו מוכשרים, קארין.

יעקב אשר: אנחנו בהצבעה, חברים.

קארין אלהרר: כל כך מוכשרים שיש כאוס.

גור בליי: 4.

גור בליי: בפסקה (1)(ג), בתקנת משנה (ד) המוצעת, במקום "הגורם המוסמך" יבוא "השוטר".

יעקב אשר: מי בעד ההסתייגות, ירים את ידו.

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: 4 בעד.

יעקב אשר: 9 נגד.

יעקב אשר: ההסתייגות לא התקבלה.

קארין אלהרר: בושה.

אלי אבידר: בא לי לשיר דמו-דמו-דמוקרטיה.

גור בליי: 5.

גור בליי: בפסקה (1)(ג), בתקנת משנה (ד) המוצעת, במקום "וקטינים" יבוא "קטינים וחסרי ישע".

יעקב אשר: מי בעד ההסתייגות?

קארין אלהרר: גם על זה, אתם לא בעד?

יעקב אשר: על זה הסברנו שאין הגדרה כזאת בחוק של חסרי ישע.

יואב סגלוביץ': מי אמר שאין הגדרה?

אלי אבידר: מי אמר שאין הגדרה?

יעקב אשר: זו הגדרה רחבה.

יעקב אשר: דיברנו על זה.

קארין אלהרר: לא.

קארין אלהרר: לא דיברנו על זה.

קארין אלהרר: אמרתם שתבדקו.

שלמה קרעי: למה אתם מצמצמים?

קארין אלהרר: אמרתם שתבדקו.

שלמה קרעי: למה אתם מצמצמים?

שלמה קרעי: במקום קטינים באופן כללי, אתם מצמצמים.

יעקב אשר: אנחנו בהצבעה, מעיר לי מנהל הוועדה, והוא צודק.

קארין אלהרר: חסרי ישע זה לא רק קטינים.

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: בעד היו ארבעה.

יעקב אשר: נגד תשעה.

אלי אבידר: לא תשעה, שמונה.

אלי אבידר: יצאה אחת.

אלי אבידר: אתם אפילו לא סופרים, רבאק.

אלי אבידר: הכול אוטומטי פה?

יעקב אשר: תשעה, חסר אחד.

אלי אבידר: ברצינות, מה זה הדבר הזה?

אלי אבידר: אני לא מבין.

אלי אבידר: תכבדו את הוועדה.

יעקב אשר: אלי, הערתך נרשמה בפרוטוקול.

אלי אבידר: מה זה הדבר הזה?

אלי אבידר: אני לא מבין, יעקב.

אלי אבידר: יעקב, תתעוררו רגע.

אלי אבידר: אתם על משהו?

אלי אבידר: מה קורה אתכם?

יעקב אשר: תהיו ערניים.

יעקב אשר: שמונה זה שמונה, תשע זה תשע.

אלי אבידר: יוצאת חברת כנסת – איך תשעה אוטומטית?

אלי אבידר: אני לא מבין את זה.

יעקב אשר: עדיין ההסתייגות לא התקבלה.

יעקב אשר: הלאה.

יעקב אשר: אלי, תהיה ערני.

יעקב אשר: ..

יעקב אשר: תעשה לי טובה, שלא יהיה לי עוד פעם - - -

גור בליי: 6.

גור בליי: בפסקה (1)(ג), בתקנת משנה (ד) המוצעת, המילים - - -

שלמה קרעי: ראש הממשלה סיפר לנו על מחקר שמי - - -

יעקב אשר: תעשה לי טובה.

שלמה קרעי: - - - הטיפות רוק שלו יכולות להגיע 8 מטר, אדוני היושב-ראש.

יואב סגלוביץ': ראש הממשלה טוב בלעשות אפצ'י.

קארין אלהרר: הוא טוב בלנקות עם טישיו.

יעקב אשר: חברים, אנחנו באמצע הצבעה.

שלמה קרעי: אלי, או שתשים מסכה או שתנמיך.

יעקב אשר: אלי, תשים מסכה.

יעקב אשר: תשים מסכה.

אלי אבידר: לא אשים מסכה.

יואב סגלוביץ': 500 שקל.

גור בליי: 6.

גור בליי: בפסקה (1)(ג), בתקנת משנה (ד) המוצעת, המילים "אלא לאחר שעבר הכשרה ייעודית לעניין זה" – יימחקו.

יעקב אשר: מי בעד ההסתייגות, ירים את ידו.

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: בעד ארבעה.

יעקב אשר: שמונה נגד.

אלי אבידר: איך שמונה?

אלי אבידר: תספור, ריבונו של עולם.

אלי אבידר: אתה רואה למה צריך לימודי ליבה?

יעקב אשר: לא כתוב בשום מקום בהכשרה לחבר הכנסת שהוא חייב לדעת לספור.

אלי אבידר: תן למישהו אחר.

אלי אבידר: יש לך פה שבעה.

יעקב אשר: לא נעים לי, אבל פדיחות.

אלי אבידר: לא נעים.

יעקב אשר: הלאה.

אלי אבידר: אני לא מבין את זה.

גור בליי: 7.

גור בליי: בפסקה (1)(ג), בתקנת משנה (ד) המוצעת, בסופה יבוא "ויובאו לאישור ועדת החוקה חוק ומשפט של הכנסת".

יעקב אשר: מי בעד ההסתייגות, ירים את ידו.

יעקב אשר: מי נגד?

קארין אלהרר: גם זה אתם נגד?

קארין אלהרר: בעד – 4

קארין אלהרר: לא אושרה.

יעקב אשר: בעד ארבעה.

יעקב אשר: נגד שמונה.

קארין אלהרר: אין לתאר.

קארין אלהרר: למה צריך ועדת חוקה באמת?

יעקב אשר: ההסתייגות לא התקבלה.

גור בליי: 8.

גור בליי: בפסקה (2), בסופה יבוא "ובמקום "יכול שתהיה" יבוא "חייב שתהיה"".

יעקב אשר: מי בעד ההסתייגות, ירים את ידו.

יעקב אשר: מי נגד, ירים את ידו?

יעקב אשר: בעד – 4

יעקב אשר: לא אושרה.

יעקב אשר: בעד ארבעה, נגד שמונה.

יעקב אשר: ההסתייגות לא התקבלה כמובן.

גור בליי: הסתייגות 9.

גור בליי: פסקה (3) – תימחק.

יעקב אשר: מי בעד ההסתייגות?

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: בעד ארבעה.

יעקב אשר: נגד שמונה.

יעקב אשר: ההסתייגות לא התקבלה.

גור בליי: אנחנו עוברים להסתייגות של אחרי סעיף 1, שוב של קבוצת ישראל ביתנו ויש עתיד-תל"ם.

גור בליי: 10.

גור בליי: אחרי הסעיף יבוא: "אזהרה 2.

גור בליי: לפני הטלת קנס לפי תקנה 2א לתקנות שעת חירום (נגיף הקורונה החדש – אכיפה), התש"ף

גור בליי: –2020, תינתן אזהרה למי ששוהה במקום שאינו מקום מגוריו שאינו עוטה מסכה, בניגוד להוראות התקנה האמורה.

גור בליי: "

יעקב אשר: מי בעד ההסתייגות, ירים את ידו.

יעקב אשר: מי נגד?

אלי אבידר: ספור בבקשה, שלא נתבייש עוד פעם.

אלי אבידר: בעד – 4

אלי אבידר: לא אושרה.

יעקב אשר: ארבעה ושבעה.

שלמה קרעי: נזמין נציג מישראל ביתנו שלמד לימוד ליבה, רק הם יודעים.

יעקב אשר: ההסתייגות לא התקבלה.

יעקב אשר: הלאה.

קארין אלהרר: קרעי, אתה בא רק לעשות פרובוקציות?

יעקב אשר: יש לנו חוק נהדר - - -

שלמה קרעי: מי שעושה פה את הפרובוקציות, זה אתם.

יעקב אשר: יש לנו תיכף חוק נהדר של מלכיאלי, אז בואו נתקדם.

גור בליי: 11.

גור בליי: לאחר סעיף 3 לתיקון התוספת יבוא: "ייחוד כספים 2.

גור בליי: הכספים מהקנסות שיוטלו על מפרי תקנות שעת חירום (נגיף הקורונה החדש – אכיפה), התש"ף-2020, כנוסחן בחוק זה יופקדו בקופה ייעודית שמטרתה סיוע לנפגעים כלכלית ממגפת הקורונה ולא לאוצר המדינה; משרד האוצר בשיתוף משרד העבודה, הרווחה והשירותים החברתיים יקבע אמות מידה לקבלת הסיוע כאמור.

גור בליי: "

יעקב אשר: מי בעד ההסתייגות, ירים את ידו.

אסף פרידמן: ארבעה.

קארין אלהרר: אתם נגד גפני?

יעקב אשר: אנחנו נותנים לגפני לעשות את העבודה, כמו שדיברנו בוועדה.

יעקב אשר: מי נגד?

יעקב אשר: בעד – 4

יעקב אשר: לא אושרה.

יעקב אשר: נגד שבעה.

יעקב אשר: ההסתייגות לא התקבלה.

קארין אלהרר: אני אספר לגפני שהייתם נגדו.

יעקב אשר: בשקט, שאף אחד לא ישמע.

יעקב אשר: .. סיימנו.

יעקב אשר: אם ככה, אני מעלה להצבעה את נוסח החוק, כפי שהיה בנוסח.

אלי אבידר: רוויזיה, בבקשה.

יעקב אשר: רוויזיה, תרשום.

גור בליי: רוויזיה על מה?

יעקב אשר: על מה רוויזיה?

אלי אבידר: סתם בא לי להגיד "רוויזיה".

אלי אבידר: אתם אפילו לא קולטים.

יעקב אשר: אם ככה, אני מעלה את החוק להצבעה.

יעקב אשר: מי בעד החוק, ירים את ידו.

יעקב אשר: מי נגד?

יעקב אשר: בעד – 4

יעקב אשר: הצעת החוק אושרה.

יעקב אשר: בעד שבעה.

יעקב אשר: נגד ארבעה.

יעקב אשר: הצעת החוק התקבלה.

יעקב אשר: תודה רבה.

יעקב אשר: אנחנו נתכנס - - -

קארין אלהרר: רוויזיה.

אלי אבידר: רוויזיה.

יעקב אשר: אנחנו נתכנס בעוד חמש דקות לדיון בנוגע להצעת החוק של חבר הכנסת מלכיאלי.

יעקב אשר: רוויזיה בעוד חצי שעה, ב-10:10.